CELEX: 32016D1208(01)
Language: ro
Date: 2016-12-07 00:00:00
Title: Decizia de punere în aplicare a Comisiei din 7 decembrie 2016 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Darnibole (DOP)]

8.12.2016   
            
            
               RO
            
            
               Jurnalul Oficial al Uniunii Europene
            
            
               C 457/3
            
         DECIZIA DE PUNERE ÎN APLICARE A COMISIEI
   din 7 decembrie 2016
   privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
   [Darnibole (DOP)]
   (2016/C 457/03)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               Regatul Unit a depus o cerere de protecție a denumirii „Darnibole” în conformitate cu dispozițiile Regulamentului (UE) nr. 1308/2013 referitoare la protecția denumirilor de origine și a indicațiilor geografice din sectorul vitivinicol. În conformitate cu articolul 97 alineatul (2) din regulamentul menționat, cererea Regatului Unit a fost examinată de Comisie.
            
         
               (2)
            
            
               Sunt îndeplinite condițiile prevăzute la articolele 93-96, la articolul 97 alineatul (1) și la articolele 100-102 din Regulamentul (UE) nr. 1308/2013.
            
         
               (3)
            
            
               În consecință, pentru a se permite depunerea unor declarații de opoziție în conformitate cu articolul 98 din Regulamentul (UE) nr. 1308/2013, ar trebui să se publice în Jurnalul Oficial al Uniunii Europene documentul unic menționat la articolul 94 alineatul (1) litera (d) din regulamentul respectiv, precum și trimiterea la publicarea caietului de sarcini întocmit în cursul procedurii naționale preliminare de examinare a cererii de protecție a denumirii „Darnibole”,
            
         DECIDE:
   Articol unic
   Documentul unic menționat la articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Darnibole” (DOP) sunt incluse în anexa la prezenta decizie.
   În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de manifestare a opoziției față de protecția denumirii menționate la primul paragraf din prezentul articol în termen de două luni de la data publicării.
   
      Adoptată la Bruxelles, 7 decembrie 2016.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      DOCUMENT UNIC
      1.   Denumirea (denumirile) propusă (propuse) pentru înregistrare
      
      Darnibole
      2.   Tip de indicație geografică
      
      DOP – Denumire de origine protejată
      3.   Categorii de produse vitivinicole
      
      
               
                  1.
               
               
                  Vin
               
            4.   Descrierea vinului (vinurilor)
      
      Lichid curat, limpede și strălucitor, deschis la culoare, foarte pal, cu o nuanță de verde/lămâie când este învârtit în pahar. Note aromatice medii, curate și proaspete, cu o expresie a soiului de struguri Bacchus și un caracter mineral, aproape afumat. Vin Bacchus curat ca lacrima, extra-sec, cu un ton de piper alb. În plus, toate sau câteva dintre următoarele caracteristici:
      Proaspăt, cu o expresie de mineralitate ce produce la început note de măr sau de agriș care persistă până la final. Ocazional, pot apărea note de kumquat și de piersică albă, iar pe final, note vegetale. Mai mineral și cu un gust fructat mai discret decât alte vinuri Bacchus.
      Caracteristici analitice generale
      
                  Tăria alcoolică totală maximă (în % volum)
               
               
                  15
               
            
                  Tăria alcoolică dobândită minimă (în % volum)
               
               
                  10
               
            
                  Aciditatea totală minimă
               
               
                  6 în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                  18
               
            
                  Cantitatea totală maximă de dioxid de sulf (în miligrame pe litru)
               
               
                  150
               
            5.   Practici vitivinicole
      
      (a)   Practici enologice esențiale
      
      Practica enologică specifică:
      
                  —
               
               
                  Benzi transportoare care permit selecționarea strugurilor de calitate.
               
            
                  —
               
               
                  Presiune pneumatică maximă la presare de 1,5 bari.
               
            
                  —
               
               
                  Fermentare la rece la 16 °C și temperatură maximă de 18 °C.
               
            
                  —
               
               
                  Vinul Darnibole trebuie produs la unitatea vinicolă Camel Valley din apropiere.
               
            În nicio etapă a procesului de fabricație nu se pot utiliza produse de origine animală, de exemplu, gelatina.
      Restricție relevantă privind producerea vinurilor:
      Cules manual, zdrobire începând la cel mult două ore de la cules în zdrobitoare cu valțuri, presare într-o presă pneumatică cu membrană, depozitare la 4 °C, deburbare ușoară, drojdie aromatică, fermentare la rece la 16 °C, deburbare la GS 1000, fermentare până la sec, limpezire, fără produse de origine animală, stabilitate proteică și tartrică, filtrare sterilă, analiză pre-îmbuteliere, îmbuteliere în sticlă cu dop filetat. Ținerea strictă a evidenței.
      Practică de cultivare:
      Sistem Guyot simplu sau dublu de tăiere manuală a viței-de-vie. Plivire manuală a lăstarilor după nevoie, reducerea numărului de frunze și de inflorescențe după nevoie. Cules manual, selecționare a strugurilor de calitate.
      (b)   Producțiile maxime
      
      Tone și hectolitri:
      8 000 de kilograme de struguri la hectar
      6.   Aria delimitată
      
      Întreaga arie de 5 hectare numită Darnibole reprezintă o zonă cu subsol străvechi din ardezie, delimitată la vest de linia de demarcație de unde solul devine aluvionar (vechea albie a râului River Camel). La est terenul se îndreaptă, prezentând o pantă nu foarte abruptă orientată ușor spre sud-est. La sud, Darnibole este din nou mărginită de vechea albie nisipoasă a râului River Camel, în timp ce la nord terenul depășește intervalul termic optim. Limita sudică este demarcată de o cale ferată dezafectată, în prezent Camel Trail. Darnibole este denumirea veche pentru Delabole, o carieră de ardezie din apropiere.
      7.   Soiurile principale de struguri de vin
      
      Bacchus
      8.   Descrierea legăturii (legăturilor)
      
      Darnibole se află chiar în centrul regiunii Cornwall. În zonă se înregistrează o cantitate optimă de precipitații, iar Darnibole se află în cea mai caldă zonă termică din valea Camel. Întreaga arie de 5 hectare numită Darnibole reprezintă o zonă cu sol străvechi devonian și subsol din ardezie. Subsolurile străvechi din ardezie sunt renumite la nivel mondial, și mai ales în Germania, pentru efectul lor benefic asupra producției de struguri și asupra calității vinului. Producțiile maxime sunt estimate din experiență. Intensitatea deosebită, aroma, gustul și nota finală sunt datorate perioadei lungi de vegetație, cu o temperatură maximă medie pe timpul verii mai scăzută, ceea ce îi conferă vinului un caracter reținut, fin, mineral și o notă de măr sau de agriș.
      9.   Condiții suplimentare esențiale
      
      Cadrul juridic:
      În legislația UE
      Tipul condiției suplimentare:
      Ambalare în cadrul ariei delimitate
      Descrierea condiției:
      Nu se aplică restricții de îmbuteliere
      
         Link către caietul de sarcini
      
      https://www.gov.uk/government/uploads/system/uploads/attachment_data/file/82477/darnibole-specification.pdf